text: Borgmester: De kan kalde mig, hvad de vil. Jeg er ligeglad
  18 august 2016 kl. 16.08
  Esbjergs borgmester Johnny Søtrup er kold overfor Enhedslisten omtale af ham som en magtfuldkommen Cæsar.
  Esbjergs Venstreborgmester, Johnny Søtrup, er kold overfor kritikken fra Enhedslisten om, at han er magtfuldkommen og som en anden Cæsar tilsidesætter demokratiet, når har forud for de kommende budgetforhandlinger har udelukket to partier, Enhedslisten og den lokale liste, Liberalt Folkeparti.
  - De kan kalde mig, hvad de vil, det rører mig ikke, siger Johnny Søtrup til TV SYD.  Hør ham forklare hvorfor i klippet øverst i artiklen.
  